SEBUAH SIRI DOKUMENTARI NETFLIX
Albie Sachs merupakan aktivis, peguam dan penulis Afrika Selatan
serta mantan hakim yang dilantik oleh Nelson Mandela
sebagai hakim pertama di Mahkamah Perlembagaan Afrika Selatan.
Sewaktu perjuangan menentang aparteid,
Albie selamat daripada bom yang dipasang di keretanya
oleh Khidmat Keselamatan Afrika Selatan.
Dia kehilangan satu lengan dan buta sebelah mata.
Kemudian, apabila ditanya tentang perkara yang dunia perlukan,
dia tetap menjawab tanpa rasa gentar.
Kebaikan sentiasa memenuhi fikiran saya.
Mungkin kerana keangkuhan berleluasa,
hal itu menjadi terkenal dan mendapat sokongan.
Namun, kita menyangkalnya dengan membina hubungan
dan bergaul dengan orang lain.
Mendapatkan semangat untuk berjuang demi maksud yang sama
serta menerima dan meraikan kepelbagaian.
Diinspirasikan oleh Nelson Mandela,
dia pernah kata, "Yang penting di dunia ini bukanlah kehidupan kita…
…tapi perubahan yang dibuat terhadap kehidupan orang lain
akan menentukan makna hidup kita."
Kehidupannya meninggalkan kesan kepada seluruh dunia.
Legasi yang menginspirasikan ramai orang untuk bangkit…
…berjuang demi perubahan dan menjadi pemimpin.
Ini demi memperingati Madiba.
Sebagai peringatan akan perubahan yang seseorang boleh buat.
Berkisarkan mereka yang telah buat keputusan berani.
Para pemimpin yang bersama dia dan mengikut jejak langkahnya.
Menjaga orang lain, berusaha ke arah dunia yang lebih baik dan adil.
Serta memberi inspirasi kepada kita semua
agar hidup untuk memimpin.
Ketika enam tahun, laporan sekolah pertama saya
bermula dengan ayat, "Albert penuh dengan impian."
Kini, 70 tahun lebih kemudian,
Albie masih penuh dengan impian.
7 APRIL 1988
Sasaran terkini serangan dunia terhadap ANC
sedang buka pintu kereta ketika bom meletup.
Albie Sachs cedera parah.
Semasa dibawa ke hospital, doktor tak rasa dia mampu bertahan.
Namun, dia terselamat.
Berkecai, buta sebelah matanya dan satu lengan telah dipotong.
Namun, dua bulan kemudian,
pemimpin ANC itu masih optimistik akan masa depan tanah airnya.
Dendam takkan kembalikan lengan saya.
Dendam akan merendahkan martabat saya
dan mensia-siakan segalanya.
Saya rasa sangat penting untuk kita terus berpandangan positif.
Afrika Selatan akan bebas.
Kita akan bebas ketika hayat kita dan bina masyarakat yang baik.
Itulah matlamat kita.
Tetamu kita hari ini ialah Hakim Albert L. Sachs,
ahli Mahkamah Perlembagaan Afrika Selatan.
Hakim Sachs mengetuai perjuangan demi membela hak manusia di Afrika Selatan
dan pejuang kebebasan bersama Kongres Kebangsaan Afrika.
Penglibatannya dalam kerja begini menyebabkan dia ditangkap polis.
Dua kali dia ditahan tanpa perbicaraan.
Oleh kerana dia dipenjarakan, dikurung seorang diri dan ditahan,
dia hidup dalam buangan…
Lama-kelamaan, dia hampir dibunuh oleh pembunuh upahan kerajaan.
Kemudian, Nelson Mandela dibebaskan.
Selepas 24 tahun dalam buangan,
Albie Sachs disambut oleh ibunya di lapangan terbang Cape Town.
Dia sertai rundingan
yang menjadikan Afrika Selatan negara demokrasi berperlembagaan.
Dia telah dilantik oleh Nelson Mandela untuk berkhidmat di Mahkamah Perlembagaan.
Sepanjang menjadi hakim,
dia menerima gelaran sebagai hati nurani mahkamah.
Albie hidup tanpa perasaan hasad dengki,
dia memberikan kita harapan sebagai manusia…
sebagai warga Afrika Selatan.
Jika lelaki Afrika Selatan berkulit putih lihat Albie…
Albie membawa kemungkinan.
MENENTANG APARTEID
Sewaktu berkemas untuk dibuang, saya teringat kisah ketika enam tahun,
saya jumpa kad hari jadi daripada ayah saya, Solly Sachs.
"Albie, semoga kamu membesar menjadi pejuang kebebasan."
Itu agak berat bagi budak enam tahun,
tapi begitulah keadaannya ketika saya membesar.
Undang-undang menyebelahi kulit putih dan kulit Hitam yang majoriti
menghadapi diskriminasi dari setiap aspek.
Afrika Selatan dikuasai sistem aparteid.
Pada usia 17, saya berkumpul dengan ramai orang kulit Hitam
dalam 200 orang. Ada sepuluh kulit putih.
Mereka menyanyi lagu kebebasan dan menyeru sukarelawan
untuk sertai Kempen Menolak Undang-Undang Zalim.
Saya beritahu kawan saya, "Avi, saya nak sertainya."
Katanya, "Mana boleh." "Kenapa?"
"Awak kulit putih.
Kita menentang rasisme.
Ini perjuangan kaum kulit hitam."
Namun, sembilan bulan kemudian,
selepas selesai peperiksaan akhir tahun,
ketika cuti, saya mengetuai sekumpulan
empat pemuda kulit putih untuk duduk di bangku "bukan kulit putih sahaja".
Apabila semakin aktif dan banyak bertemu orang,
saya rasa penting bagi saya dan orang yang menentang aparteid…
KAMI BERSAMA PEMIMPIN
…mempunyai tenaga, ketahanan dan imaginasi.
Banyak lagi yang lebih menarik
daripada dunia yang ditetapkan untuk kita
dengan kerjaya untuk dapat wang dan jadi orang penting.
Menjadi peguam amat penting dalam perjuangan ini.
Ada pelbagai jenis kes,
tapi kerja utama saya
membabitkan orang yang dihukum atau diugut dengan hukuman
kerana pandangan mereka yang menentang aparteid
atau kerana tiada dokumen.
Mereka tak ikut peraturan yang menindas kulit Hitam.
BAHAGIAN PENGURUSAN TANJUNG KAWASAN KULIT PUTIH
AWAS HATI-HATI DENGAN ORANG ASLI
Sungguh menakutkan.
Pembunuhan besar berlaku di Sharpeville pada 1960…
Di Sharpeville, polis menembak sekumpulan pembantah tak bersenjata.
Enam puluh sembilan orang mati ditembak.
Kongres Kebangsaan Afrika, ANC, telah diharamkan,
semuanya bergerak secara sulit, keadaan kecemasan yang dahsyat.
Semakin lama, semakin menggerunkan.
Anda boleh ditangkap di rumah,
tempat kerja atau jalan raya oleh polis sesuka hati mereka.
Saya nampak seorang demi seorang klien saya ditahan.
Mereka dipenjarakan bawah Undang-undang 90 Hari.
Mereka tak beri anda dapatkan peguam,
pergi ke mahkamah, jumpa keluarga atau sesiapa pun selama 90 hari
kerana mereka syak anda ada maklumat yang boleh membantu pengganas.
Oleh kerana awak menentang kezaliman ini
bukan saja sebagai peguam yang mewakili kulit Hitam,
tapi sebagai aktivis, mereka buru awak juga.
BERTAHAN DALAM KEGELAPAN
Jika menyertai perjuangan dan menjadi sukarelawan,
tergolonglah anda dalam budaya penentangan.
Macam orang yang melawan Nazi,
semua partisan yang berjuang dengan mereka ketika perang di Eropah.
Orang yang masuk penjara dan menulis buku tentang pengalamannya.
Selepas membacanya, anda bersiap sedia untuk detik itu,
"Beginilah keadaan di penjara."
Anda tak bersedia.
Anda tak bersedia untuk diasingkan.
Anda bertahan kerana tiada pilihan.
Apa anda boleh buat? Menangis.
Ada alternatif. Anda boleh bekerjasama dan menyerah.
Jadi, perjuangannya ialah menghalang diri daripada membuka mulut
dan memberikan maklumat.
Satu tahap, anda tak tahu pun sebab anda dipenjarakan.
Tiba-tiba saja, anda merasakan
bahawa kata-kata besar dan jitu
yang dulunya amat bermakna, kini menjadi kosong.
Kebebasan? Mengarut sajalah.
Dunia anda ketika itu tertutup dan penuh aura narsisistik
serta dibelenggu keperitan yang anda rasakan.
Pada hari yang baik, saya akan murung.
Setakat murung saja.
Pada hari yang teruk…
terasa macam nak bunuh diri
kerana putus harapan.
Pada suatu hari, saya dengar siulan.
Saya tak percaya kerana itu bukan bunyi biasa.
Penjara memang bising.
Orang memekik dan menjerit, pintu-pintu dihempas.
Saya dengar bunyi siulan, lalu saya membalasnya…
Saya dengar dari jauh di dalam penjara…
Saya tak tahu pun siapa.
Ini bentuk komunikasi yang sangat hebat.
Kemudian, saya mula bersenam setiap hari
dan ketika cuba buat 100 kali tekan tubi,
saya dengar siulan dan saya kata, "Saya baru sampai 75!
Boleh awak tunggu sekejap?"
Kami terpaksa tetapkan waktu siang
agar kami sedia untuk bersiul. Saya masih tak tahu siapa orangnya.
Saya dibebaskan selepas 90 hari.
Saya berjalan ke luar dan…
Saya ditahan lagi.
Mereka ambil tali leher dan jam tangan saya.
Lagi 78 hari.
Tiba-tiba saya dibebaskan tanpa sebab. Saya…
sangat gembira
sampaikan saya berlari dari pusat Cape Town ke Clifton…
kira-kira 11 kilometer. Saya tak pernah berlari sejauh itu.
Saya masuk ke dalam laut.
Kawan-kawan saya datang ke pantai itu dengan sut dan kasut mereka yang berkilat.
Mereka sangka saya gila. Ada betulnya juga.
Saya nampak gembira, tapi jiwa saya hancur.
Mustahil untuk pulih selepas dikurung seorang diri.
Mustahil.
Beberapa tahun kemudian, saya hidup dalam buangan dan…
Saya diletupkan.
Kawan saya, Ruth First, dibunuh dengan bom surat.
Ada satu kawasan perkuburan di Maputo,
tempat lebih 20 warga Afrika Selatan telah dikebumikan.
Setiap kali mengunjunginya, kami tertanya-tanya,
"Adakah ruang itu untuk saya?"
Hakikat bahawa dia penentang utama aparteid
bermaksud dia dalam bahaya sepanjang masa.
Saya rasa mereka takkan serang saya kerana saya sasaran lembut
dan pasti akan ada tindak balas, tapi saya silap.
Letupan itu didengari di seluruh Maputo, ibu kota Mozambique.
Perangkap itu disyaki angkara ejen Afrika Selatan.
Kereta dia sepatutnya jadi kubur dia.
Tangan saya ditarik, kemudian saya kata,
"Biarkan, saya lebih rela mati di sini."
Rasanya saya diculik dan dibawa ke sempadan Afrika Selatan.
HOSPITAL PUSAT MAPUTO
Sungguh gelap. Ada perkara buruk berlaku.
Saya jadi buntu. Saya dengar suara dalam gelap,
"Albie, ini Ivo Garrido.
Awak ada di Hospital Pusat Maputo.
Lengan awak cedera parah. Awak mesti teruskan hidup dengan berani."
Saya tanya, "Apa yang terjadi?"
Ada suara wanita kata, "Kereta diletupkan."
Saya kembali ke dalam kegelapan, tapi dengan rasa lega.
Saya sangka saya diculik dan akan masuk penjara di Afrika Selatan.
Saya tahu saya selamat di tangan Frelimo,
kerajaan Mozambique.
Masa pun berlalu.
Saya rasa ringan. Saya berbaring.
Saya tak boleh melihat. Mata saya ditutup. Saya buat lawak.
Berkenaan Hymie Cohen. Dia Yahudi.
Dia jatuh daripada bas, bangun…
Dia silangkan tangannya di badan macam ini.
Ada orang kata, "Hymie, saya tak tahu awak Katolik!"
"Apa maksud awak Katolik?"
"Cermin mata, buah zakar, dompet dan jam tangan."
Ini jenaka lama, jarang disebut dalam keadaan begitu
dan saya mulakan dengan buah zakar agar lebih teratur.
Dompet, okey, cermin mata…
Jika ada lekuk, habislah saya.
Okey, saya kehilangan satu lengan.
Detik yang dinanti pejuang kebebasan.
"Mereka akan serang saya? Saya akan berani?"
Mereka dah cuba bunuh saya dan saya terselamat.
Saya rasa gembira dan berjaya.
Kejadian itu berlaku pada tanggal 8 April 1988.
Saya masih dapat rasakannya.
Hilang terus kedahsyatan kurungan seorang diri.
Saya dapat melihat dunia dengan pandangan berbeza.
Saya kembali ke dunia.
Susah nak jelaskan sepenuhnya.
Saya risau akan ada masalah nanti.
Saya dah mencapai tahap untuk…
membina semula diri saya dari segi fizikal dan emosi.
Seakan-akan belajar menulis semula, "Tengok, mak. Saya boleh menulis!"
Belajar berdiri. "Mak, saya boleh berdiri dan berjalan."
Ada sesuatu yang menggembirakan tentang pemulihan selepas letupan itu.
Saya terima sepucuk surat.
Saya di atas katil hospital di London.
Tertulis, "Usah risau, Komrad Albie. Kami akan balas dendam. Bobby Naidoo."
Balas dendam?
Kita nak potong lengan? Butakan mata orang?
Itu negara yang kita perjuangkan?
Jika kita dapatkan kebebasan, demokrasi dan tampuk pemerintahan,
barulah dendam terbalas secara halus.
Kehilangan lengan dibalas kebaikan.
DUA TAHUN KEMUDIAN
Hari ini, saya dapat umumkan keputusan yang sangat besar.
Pengharaman Kongres Kebangsaan Afrika,
Kongres Pan-Afrika,
Parti Komunis Afrika Selatan kini dibatalkan.
Senyap!
Sesiapa yang dipenjarakan kerana menjadi ahli
mana-mana pertubuhan ini akan dikenal pasti dan dibebaskan.
Sehubungan dengan itu, kerajaan mengambil keputusan tegas
untuk bebaskan En. Mandela tanpa syarat.
PULANG
SELAMAT PULANG
Saya kembali ke Afrika Selatan.
Pengundi sama banyak buat kali pertama.
Pada saat ini dalam demokrasi baharu Afrika Selatan,
tunggak utamanya memastikan semua dicatat untuk generasi akan datang.
Perjuangan hidupnya telah membuahkan hasil.
Saya melawan penguasaan kulit putih dengan sedaya upaya.
Saya melawan penguasaan kulit Hitam dengan sedaya upaya.
Saya raikan idea Afrika Selatan yang baharu.
Itulah pencapaian perkara yang diperjuangkan.
Itulah pengesahan segalanya.
Saya dilantik menyertai Mahkamah Perlembagaan
untuk mengawal perkara yang kami perjuangkan.
Kali terakhir saya berada di mahkamah…
MAHKAMAH PERLEMBAGAAN
…saya menanti keputusan
untuk dihukum mati.
Hari ini, saya bercakap bukan sebagai yang tertuduh…
tapi untuk merasmikan mahkamah yang Afrika Selatan tak pernah miliki.
Mahkamah yang padanya tergantung
masa depan demokrasi kita.
Kemudian, bagi mengakhiri proses membalas dendam,
saya jumpa lelaki yang pasang bom di kereta saya.
Henri van der Westhuizen akan bertemu Jawatankuasa Kebenaran.
JAWATANKUASA KEBENARAN DIASASKAN NELSON MANDELA
BAGI MENYIASAT PENINDASAN MELALUI PERBICARAAN
DEMI PEMULIHAN AFRIKA SELATAN SELEPAS APARTEID
Dia nak jumpa saya sebelum pergi ke sana
dan dia datang ke pejabat saya sebagai hakim.
Perbualan kami luar biasa.
Dia ceritakan masa mudanya, kehebatannya di sekolah
dan cepatnya dia naik pangkat tentera. Dia sungguh bangga.
Dia menjadi anggota utama pasukan khas.
Itu yang membuatkan saya sungguh hairan.
Terdapat kenaifan pada luahannya.
Dia akan bertemu Jawatankuasa Kebenaran.
Dia akan ceritakannya.
Seorang askar perlukan keberanian untuk sertai Afrika Selatan baharu.
Saya terlupa tentang dia. Enam bulan kemudian ketika di satu parti,
saya terdengar suara memanggil, "Albie!"
Henry rupanya. Tak sangka.
Dia ceria. Katanya, "Saya pergi ke Jawatankuasa Kebenaran
dan bertemu Bobby." Yang hantar surat.
"Sue dan Farouk. Saya ceritakan segalanya.
Awak kata jika kita bertemu, mungkin boleh bersalaman."
Saya hulurkan tangan dan bersalaman.
Dia pergi dengan gembira. Saya hampir pengsan.
Kemudian, saya dengar dia lari daripada parti itu,
pulang dan menangis dua minggu.
Saya tak tahu jika itu benar. Saya nak percaya.
Saya tak nak tahu jika tak benar.
Itu lebih penting bagi saya daripada sumbat dia ke penjara.
Keadilan restoratif, bentuk kebertanggungjawapan berbeza,
kami mula hidup di negara yang sama.
Itu bagaikan keajaiban.
Macam mana awak dapat kemampuan untuk mengasihi dan memaafkan
serta bersikap optimis dan bermurah hati?
Dari mana datangnya?
Saya sering ditanya begitu.
Saya tak nak persoalkannya sampaikan sifat itu hilang.
Itu sesuatu yang tersemat dalam jiwa kita.
Tahun 1990, Mandela dibebaskan.
Saya akan kembali ke Afrika Selatan
dan seorang wartawan Amerika, Tony Lewis, kata,
"Albie, pasti awak sangat marah untuk kembali ke sana?"
Dia pandang lengan saya.
"Tony, dulu saya takut bahawa saya revolusioner yang gagal."
Saya tiada amarah.
Saya sepatutnya nak ambil pisau dan tikam semua pengawal itu.
Saya anggap mereka jalankan tugas.
Mereka bukanlah penyoal-siasat yang terlalu teruk.
Saya sangka saya gagal.
Dia kata, "Bertenanglah. Saya tanya soalan sama kepada Mandela.
Jawapan dia sama.
Jawapan Sisulu, Ahmed Kathrada dan Albertina Sisulu juga sama."
Saya sedar itu sebahagian daripada budaya
dan kami semua terlibat dalam membebaskan Afrika Selatan.
Bertemu dan bergaul dengan orang lain
serta mencari sisi hebat pada diri melalui orang lain.
Kita perlu yakin yang kita boleh hidup bersama-sama dalam satu negara.
Terdapat satu konsep Afrika yang sangat kuat bernama Ubuntu.
Saya manusia kerana awak manusia.
Saya perlu menghormati awak sebagai manusia
dan bangsa manusia saling bergantung.
Semua sifat ini datang daripada perjuangan sejak kecil
bawah pimpinan warga Afrika yang…
Bukan nyanyian dan suasana saja, tapi interaksi dan kurniaan padanya.
Perkara buruk sememangnya berlaku.
Namun, ada perkara indah yang terbenam di dalamnya.
APA YANG PENTING?
Hati nurani yang paling penting.
Jauh lebih penting daripada makanan atau hak bersuara.
Hati nurani ialah teras diri kita.
Bagaikan giroskop dalam diri kita
yang mengawal diri dan membolehkan kita…
untuk hidup berlandaskan kebaikan.
Bukan kerana mematuhi rukun atau menjalani upacara,
tapi kerana ada sesuatu dalam diri ini yang benar.
Betul.
Serasi dengan segalanya yang menjadikan kita manusia.
Insan bermaruah, berani, bergaya, kental dan penuh imaginasi
serta semua perkara baik dan indah pada seseorang manusia.
Semuanya berkaitan dengannya.
Saya rasa susah untuk menipu walaupun kepada polis.
Susah untuk saya menipu dari dulu…
Bukan kerana, "Menipu itu jahat."
Cuma menipu melanggar sesuatu dalam diri saya.
Hadapi kebenaran walau apa jua akibatnya.
Hiduplah untuk diri sendiri.
Jangan jadikan Albie contoh atau ikut katanya untuk lalui kehidupan.
Jadikan diri anda contoh.
Jangan ikut impian.
Ikut haluan hidup, impian akan ikut.
Apa pun, ini hidup anda.
Biarkan diri anda meneroka
serta menyahut peluang dan risiko.
Usahlah sentiasa melalui jalan yang lancar dan selesa.
Pada satu tahap, saya fikir,
"Jika ada pilihan untuk buat keputusan penting.
Satu perjalanan akan sukar
dan satu lagi jauh lebih mudah, ambillah yang sukar."
Perjalanan anda selama ini bukannya tiada makna.
Anda telah melalui banyak kesusahan.
Anda telah meneroka, mengambil risiko dan dapat sesuatu.
Soalan terakhir.
Jika berpeluang menasihati diri awak ketika berusia 20 tahun,
kenang semula zaman silam awak, jika boleh katakan sesuatu…
Saya akan kata…
"Teruskan bermimpi.
Teruskan bermimpi."
UNTUK MADIBA
"AKAL BUDI DAN HATI NURANI SENTIASA SEIRING"
Terjemahan sari kata oleh M Arrazi Azmi